Lærardag

**Lærardag** blir markert til ulike tider i fleire land til ære for lærarar. 

**Den internasjonale lærardagen** blir feira den 5. oktober kvart år. Dagen blei innstifta i 1994.

## Lærardagar i ulike land

### Januar
* Lærardag (วันครู) i Thailand den 16. januar. Dagen blei fastsett av styresmaktene i november 1956 og først markert i 1957.

### Februar

* Lærardag (Багш нарийн баярын өдөр) i Mongolia den første helga i februar.

Lærardagen blir feira den 28. februar i Oman, Syria, Egypt, Libya, Qatar, Bahrain, Dei sameinte arabiske emirata, Jemen, Tunisia, Jordan, Saudi-Arabia, Algerie og Marokko.

### Mars
* *Eid Al Moalim* i Libanon den 3. mars.

* *Festa e mësuesit* i Albania den 7. mars. Den første skulen opna i Albania i 1867.

* *Deň učiteľov* i Slovakia den 28. mars, fødselsdagen til John Amos Comenius.

* *Den učitelů* i Tsjekkia den 28. mars, fødselsdagen til Comenius. 

Tsjekkiske elevar kan nominera lærarar som motiverer og inspirerer dei til tevlinga *Zlatý Ámos* ('Gylne Amos'). Vinnaren får prisen denne dagen.

### April
* 13. april i Ecuador.

* *Día del Maestro* i Paraguay den 30. april.

### Mai

* *National Teacher Day* blir feira i USA tysdagen i *Teacher Appreciation Week*, den første heile veka i mai. 

Elevar kan gje symbolske gåver og kort til lærarane sine. Dagen har òg vore nytta av folk som ikkje lenger er elevar til å takka lærarane sine. 

Medan fleire ulike dagar har vore feira som lærardag i USA, blei han lagt til lærarveka frå 1985. Massachusetts feirar dagen den første søndagen i juni, etter å ha innstifta ein lærardag den 11. september på eiga hand i 1976.

* Lærardag i Bhutan den 2. mai blir feira til ære for den tredje kongen av Bhutan, som innførte eit moderne skulesystem i landet.

* 2. mai i Iran (12. ordibehesjt etter den iranske kalenderen). Til minne om martyren Morteza Motahari som døydde 2. mai 1979.

* *Teachers' Day* på Jamaica den 6. mai, eller den første onsdagen i mai. 
Skular er ofte opne berre halve dagen. Elevar og foreldra deira kan gje lærarane gåver.

* *Día del Profesor* i Colombia den 15. mai.

* Lærardag (스승의 날|스승의 날) i Sør-Korea den 15. mai.

Dagen har vore feira frå 1193 (Seoul) og 1964 (Chunju). Elevar og tidlegare elevar gjev gjerne ein nellik til lærarane sine. 

* *Día del Maestro* i Mexico den 15. mai.

* *Hari Guru* i Malaysia den 16. mai.

Datoen er til minne om Razak-rapporten frå 1956, eit dokument som la grunnlaget for utdanning i Malaysia. Dagen er ikkje ein fridag på skulane, men blir likevel gjerne markert der den 16. mai, eller tidlegare, om denne dagen fell på ein laurdag eller søndag.

* *Da Maleem Wraz* i Afghanistan den 24. mai. 

Skulefri, men lærarar og elevar feirar dagen på skulane med mat, gåver og nokre stader musikk.

### Juni
* *Pedagógus nap* i Ungarn den første søndagen i juni.

* *Día del Maestro* i Bolivia den 6. juni.

* Lærardagen i El Salvador den 22. juni er ein offentleg høgtidsdag.

### Juli
* *Día del Maestro* i Peru den 6. juli.

Dagen er til minne om skulen grunnlagd av José de San Martín under den peruanske sjølvstendekrigen. Skulen blei grunnlagd gjennom ein resolusjon gjeven av José Bernardo de Tagle den 6. juli 1822. Den peruanske presidenten Manuel A. Odría innstifta lærardagen på denne datoen i 1953.

### September

* Singapore feirar lærardag den 1. september. 

Sjølve dagen er ein skulefridag. Dagen før er halv dag, og det er ofte då ein feirar lærardagen.

* Lærardagen i India (hindi शिक्षक दिवस, Shikshak divas) fell den 5. september. Dagen er lagt til fødselsdagen til den andre presidenten av India, Radhakrishnan. 

Denne dagen er skulane opne, men i staden for vanleg undervising kan ein ha takk- eller minnemarkeringar. Nokre stader utfører eldre elevar undervisinga for å syna takksemd til lærarane.

* 10. september feirar ein lærardag (教师节) i Kina og Hong Kong.

Elevar kan syna takksemd til lærarane gjennom ulike aktivitetar, kort og blomar.

Hong Kong feira tidlegare lærardagen den 28. september etter Republikken Kina (Taiwan) sin tradisjon frå 1950-talet. Då byen gjekk tilbake frå Storbritannia til Kina i 1997 blei dagen flytta til 10. september, som i Folkerepublikken Kina.

* *Dia del Maestro* i Argentina den 11. september. Til minne om Domingo Faustino Sarmiento sitt arbeid.

* Lærardag (教師節) i Taiwan den 28. september, på fødselsdagen til Konfutse, læraridealet i kinesisk tradisjon.

Dagen blei feira den 27. august frå 1939, ettersom dette var rekna som Konfutse sin fødselsdag. I 1952 endra dei taiwanesiske styresmaktene datoen til 28. september, som dei meinte var meir presis i høve til den gregorianske kalenderen.

Folk pleier vitja lærarar eller senda kort til dei for å takka dei for arbeidet deira for elevar og heile samfunnet. Utvalde lærarar kan få prisar. Dagen blir også markert i konfusianske tempel rundtom på øya. Den store Konfutse-seremonien (祭孔大典), utforma av Konfutse-etterkomaren Kung Te-cheng, blir halde årleg med seremoniell musikk og dans og ofring.

### Oktober

* *Beynəlxalq Müəllimlər Günü* i Aserbajdsjan blir i dag feira den 5. oktober, på den internasjonale lærardagen. Frå 1965 til 1994 fall dagen på første søndagen i oktober.

* *Teachers' day* på Filippinane den 5. oktober, men blir feira på skular i løpet av september og oktober.

Datoen blei erklært som lærardag av president Gloria Arroyo i 2003. Elevar gjev lærarane små orkidebukettar og opptrer med sketsjar, diktopplesing, song og dans. 

* *Dan učitelja* i Kroatia den 5. oktober. Fridag på skulane.

* *Mokytojo diena* i Litauen den 5. oktober.

* Teacher's Day i Pakistan den 5. oktober.

* Russland feirar lærardag (День учителя) den 5. oktober.

Frå 1965 til 1994 var dagen lagt til første søndagen i oktober. Frå 1994 gjekk landet over til den nylaga internasjonale lærardagen.

* Sri Lanka den 6. oktober

*Dzień Nauczyciela* i Polen den 14. oktober.

Datoen er til minne om grunnlegginga av Komisja Edukacji Narodowej (Kommisjonen for nasjonal utdanning) i 1773, på ordre av kong Stanisław August Poniatowski.

* *Dia do Professor* i Brasil den 15. oktober, sidan 1963.

* *Día del Profesor* i Chile den 16. oktober.

I 1975 feira Chile 10. desember som lærardag, til minne om tildelinga av Nobelprisen i litteratur til den chilenske diktaren Gabriela Mistral i 1945. I 1977 blei datoen endra til 16. oktober, datoen for grunnlegginga av Colegio de Profesores de Chile (Lærarhøgskulen i Chile).

* World Teachers’ Day blir feira siste fredagen i oktober i Australia.

### November

* *Ngày nhà giáo Việt Nam* i Vietnam den 20. november. Dagen stammer frå eit møte mellom utdannarar frå kommunistland i Warszawa i 1957. 

Elevar byrjar førebuinga ei veke i førevegen. Dei kan laga kunstverk og tekstar til ære for lærarane sine. Andre førebur mat og blomar til feiringar halde ved skulane. Ofte vitjar elevar og tidlegare elevar lærarane heime og gjev dei blomar og små gåver. Det blir òg halde utflukter.

* *Öğretmenler Günü* i Tyrkia den 24. november. 

Ifølgje Mustafa Kemal Atatürk ville «nye generasjonar skapast av lærarar.» Atatürk sjølv er rekna som førstelæraren (tyrkisk *Başöğretmen*) fordi han innførte det tyrkiske alfabetet i 1923.

* *Hari Guru* i Indonesia den 25. november. 

Dagen minner grunnlegginga av den indonesiske læararorganisasjonen PGRI. Han er ikkje ein fridag, men kan markerast gjennom seremoniar der visse lærarar, rektorar og andre blir heidra.

### Desember
* *Día del Maestro* i Panama den 1. desember, til minne om døden til Manuel José Hurtado.

## Kjelder

* *Denne artikkelen bygger på «[[:en:Teachers' Day|Teachers' Day]]» frå , den 11. september 2009.* 
 

## Bakgrunnsstoff
* Teacher's day by countries 
* Teacher's Day 
* Google Logo for Indian Teacher's Day 
* When Teachers Day 
* Teacher Day SMS